khistorydata/jeongjo-sjw-relations huggingface dataset:
정조 13년
己酉閏五月初十日卯時上詣皇壇望拜禮入侍時行都承旨金光默行左承旨徐有大右承旨趙衍德左副承旨李鼎運右副承旨金履正同副承旨洪仁浩記事官沈奎魯徐有聞記注官金健修記事官李相璜一提學金鍾秀檢校提學吳載純檢校直提學徐有防檢校待敎尹行任待敎金祖淳以次隨駕上具翼善冠衮龍袍乘輿詣皇壇御齋殿改具翼善冠黑圓領袍詣冽泉門外行四拜禮仍詣壇上奉審訖還御齋殿改具翼善冠衮龍袍命皇朝人子孫及功臣子孫以次進前李源金魯淳等以次進前奏姓名訖仍卽以次退出命書傳敎曰今日召見參班朝士儒武三學士家子孫有無職者各一人待窠調用事分付今聞忠章公李忔延諡以拘於年號不得爲之云依其願只書年月成給事分付該曹觀於其家子孫可知其貧寒無論京鄕延諡時官給宴需事分付又命書傳敎曰今日朝綱雖曰頹夷如所謂亞銓者亦敢乃爾眞欲不見右相初何出仕眞欲不受望又何承膺此雖一事可見廷臣窺覬嘗試之習不可但以駭怪言其在尊紀綱正趨向之道宜有處分吏曹參判金文淳穩城府使除授使之當日辭朝時任府使遞付京職上曰判尹前望單子入之待下批牌招先參班後謝恩出榻敎上曰穩城府使肅拜單子及下直單子各別催促使之卽爲呈納可也賤臣承命出傳命書傳敎曰承史外無一人陪從當該陞殿閣臣竝罷職上乘輿由集祥門靑陽門建陽門還內諸臣以次退出
정조 13년
己酉閏五月初十日未時上御重熙堂左承旨入侍時行左承旨徐有大記事官徐有聞記注官金鳳顯記事官李相璜以次進伏訖上曰今日之熱可謂最於近日矣有大曰然矣上曰今日回鑾時承史則皆陪從而閣臣則初不陪從是豈成說乎有大曰果陪從而特因飮暑或有落後之人云矣上曰承史皆能陪從閣臣獨爲落後者豈非可駭乎有大曰承史之中亦有在閣臣之後者矣上曰果如是乎有大曰然矣上命書傳敎曰追聞事實果陪從而承史亦或在閣臣之後云然則宜有參恕閣臣罷職傳敎分揀命讀公事書判付訖命退承史以次退出
정조 13년
行都承旨金光默坐行左承旨徐有大坐直右承旨趙衍德坐左副承旨李鼎運坐直右副承旨金履正坐同副承旨洪仁浩坐注書沈奎魯仕徐有聞仕直事變假注書朴命燮仕
정조 13년
徐有大啓曰御營廳將官來言今日本廳軍兵日次私習云矣敢啓傳曰知道
정조 13년
傳于徐有大曰大臣備局堂上引見
정조 13년
副摠管前望單子入之趙圭鎭落點
정조 13년
備邊司以李敬懋爲平安兵使
정조 13년
洪仁浩啓曰大司憲李𡊠旣參次對只傳府啓筵退之後兩司始爲備員則所當聯參合啓而直爲出去事甚未安推考警責仍卽牌招呈告憲臺一體牌招何如傳曰允
정조 13년
傳于趙衍德曰玉堂番次苟艱在外人許遞今日政差出
정조 13년
金光默以弘文館言啓曰本館上番姑陞入直事甚未安今日政新除授玉堂待下批仍卽牌招以爲推移入直之地何如傳曰允
정조 13년
洪仁浩以義禁府言啓曰頃因全羅前監司徐龍輔査啓刑曹粘目判付內以樂安郡孫病入老味殺獄覆檢官互相頉移不卽擧行事順天光陽寶城三倅待稅穀畢裝發竝卽拿問定罪事命下故上項三守令稅穀畢裝發後指名牒報之意行會本道矣卽接全羅監司尹行元牒報則當該守令以順天前府使兪漢謨光陽前縣監許溟寶城前郡守吳載光指名以來而許溟吳載光等今方待命卽爲拿囚兪漢謨方帶臺職不得拿囚令政院稟旨變通以爲拿囚之地何如傳曰允
정조 13년
洪仁浩啓曰因義禁府草記順天前府使兪漢謨拿問定罪事命下而方帶臺職不得拿囚令政院稟旨變通以爲拿囚之地事允下矣執義兪漢謨遞差傳旨捧入之意敢啓傳曰知道
정조 13년
吏批啓曰判書李在簡陳疏入啓參議李祖源牌招不進小臣獨政未安何以爲之敢稟傳曰仍爲之
정조 13년
有政吏批判書李在簡陳疏入啓參判具庠進參議李祖源牌不進右承旨趙衍德進以金復休爲執義李敬五爲修撰李遇福爲軍器主簿贈吏判徐孝修贈左贊成例兼故大憲徐命九贈吏判例兼以上判義禁徐有隣兩代追贈
정조 13년
再政以李晩秀申獻朝爲校理以李祉永金熙朝爲副校理
정조 13년
兵批判書李文源參判柳誼參議朴宗岳病參知申應顯入直進行左承旨徐有大進副護軍趙圭鎭鄭潤弼申禹相李秀夏李身晦李思祚尹羽烈任希一宋景煥副司直李亨元具㢞李敬一李太亨李周顯姜垣權恢李升運朴孝成韓致應申鄭觀輝韓興裕副司果李之聃黃樟張至冕鄭晩錫
정조 13년
傳于李鼎運曰在外玉堂許遞前望單子入之
정조 13년
徐有大啓曰兵曹郞廳來言平安兵使下批政事取稟傳曰明日爲之
정조 13년
以獻納李魯述正言徐邁修牌不進罷職傳旨傳于徐有大曰只推
정조 13년
以金龍淳崔粹翁鄭東保申光直洪命馥囚單子傳于洪仁浩曰付過放送
정조 13년
傳于洪仁浩曰中官崔鳳佐拿處分揀
정조 13년
以中官金允謙囚單子傳于李鼎運曰放送
정조 13년
以咸鏡監司狀啓罪人等嚴刑放送事傳于徐有大曰北道則昨年雖爲民事有此移配之命近見諸道狀本以編配數爻之一邑滿十名移配之請陸續登聞其積薪可知各道徒流案明日該房承旨取來待下敎入侍時持入
정조 13년
金光默以內醫院都提調意啓曰今日卽中宮殿進御湯劑議定日次而提調徐有隣不爲仕進卽爲牌招以爲同參議藥之地何如傳曰允
정조 13년
金履正以戶曹言啓曰依下敎計士崔孝閔等九人各木一疋書吏尹仁桓木一疋布一疋書吏李命根等七人各木一疋紫門監書員張益福等三人各木一疋軍契有司李昌蕃等二人各木一疋依判下數磨鍊木手十一名蓋匠五十一名泥匠八十名石手三十二名等元功錢倍數各七錢六分朴排匠一名假漆匠二名等各功錢四錢官使喚二十五名各米二斗參酌分等磨鍊合木二十二疋布一疋錢一百三十三兩四錢四分米三石五斗題給之意敢啓傳曰知道
정조 13년
徐有大以兵曹言啓曰都摠府分郞廳朴志泓鄭時采實經歷陞擬待窠仍作實窠事奉承傳矣再昨日政都摠府經歷徐有鳳外任代從第次以朴志泓塡窠之意敢啓傳曰知道
정조 13년
徐有大以兵曹言啓曰景福宮衛將金鳳延親病猝重勢難離捨供職呈狀乞遞情理旣如此則不可强令察任改差何如傳曰允
정조 13년
徐有大以兵曹言啓曰卽接慶熙宮衛將李應燁牒報則初八日夜金商門內南邊中松一株拔根顚仆崇義門內北邊中松一株折傷云令該所斫去之意敢啓傳曰知道
정조 13년
徐有大以左邊捕盜廳言啓曰乙巳四月初四日自淸州捉來嚴囚罪人奴乧音伊物故之意敢啓傳曰知道
정조 13년
洪仁浩以義禁府言啓曰金堤郡守李復燮拿處事傳旨啓下矣李復燮時在任所云依例發遣府羅將拿來何如傳曰允
정조 13년
三司合啓行大司憲李𡊠行大司諫金思穆掌令沈鏗持平崔顯重朴思機獻納李魯述正言朴宗正徐邁修修撰韓光植副修撰朴奎淳啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年而轉而爲伏閤之爭當日處分迺止於近島黜置揆以邦憲已爲失刑之大者豈意向者遽爲出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過恐傷先王之德也欲體先王之心也此則大有不然者先大王之於渠止慈至愛之德如生若保之恩是固大聖人人倫之至耳渠若有一半分人心則固當謙恭謹畏奉承聖意獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年磐石之固此先大王之宏謨英烈卓越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之盛德而恩不掩義所以爲周公之達孝也以殿下之聖學高明見理甚精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地啄息自如防守不嚴且以目下揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔惻之凶言亦有脈絡之相關者此而置之則又不知幾箇凶賊接迹而起藉爲淵藪宗社之憂容有其極蓋其妖肚逆腸之愈往愈甚初旣爲謀逆之巨魁而王法不行今又爲煽亂之窩窟而近畿尙置思之及此不覺懍然其不可一刻容貸也決矣請黜置罪人鄭致達妻亟令王府快正典刑以洩神人之憤噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者唯大計之沮遏也與國榮所謀議者唯國脈之潛圖也四字凶言已是振古所無之大逆而到今眞贓盡爲發露逆節尤極凶慘筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯郡若非天祐宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後半行刀割擧國臣民腐心之痛切齒之讎尤有倍於前日請物故罪人德相亟施孥籍之典金宇鎭之彌天罪惡已悉於三司箚啓而苟究其本則其父金尙喆本以庸瑣之品濫據勻軸之任眷遇何如恩造何如而奈其賦性則媚宅心陰祕罔念國恩之圖報徒知凶賊之力護耉輝復出之說暗地和應情跡難掩龍妻援比之奏宿處顧戀手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此宇鎭之東西閃跡千億化身莫非傳襲有素而指敎有自也然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻痛矣是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之嚴嵩賊堅之許積半行刀割姻附賊復陰助聲勢不軌之跡已綻懷二之謀難掩今此賊復之輸款卽是尙喆之結案揆以邦憲豈可一刻容貸於覆載之間乎請逆賊尙喆依律處斷七行刀割
정조 13년
兩司合啓行大司憲李𡊠行大司諫金思穆掌令沈鏗持平崔顯重朴思機獻納李魯述正言朴宗正徐邁修啓曰澤遂爛熳同參於啓能凶慘不道之謀而只誅其身王章已失輿憤未洩其陰凶情節其弟萬無不知之理又況會遂之罪惡與澤遂一而二二而一也而忍杖不服遽有酌處之命有乖獄體李觀源以啓能之壻兼有師生之義凶慘不道之謀決無不知之理而以蒙騃爲敎遽然酌處有乖獄體請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情噫嘻痛矣以能賊萬古所無之逆魁不卽正刑徑先致斃輿情莫不痛惋此豈可以尋常物故置而不論哉論其平日罪犯則陰樹逆種密倡凶論慫慂恒簡爲渠羽翼糾結厚麟自作窩主待國洞執命之日擬點台府當李潭秉銓之時把弄朝權且以醴酒之說大北之論肆然䝱持百計嘗試倡爲追崇之說恐動儕流沮遏代聽之逆皆其部曲則亂本凶圖甚於耉輝師興究其情節已是萬戮猶輕而及夫賊吉之招出後凶言逆情尤益綻露無餘矣噫癸亥反正之說太甲桐宮之言推戴逆禶之謀某也爲大將某也爲吏判某也爲閫帥等說爛熳於前後諸賊之供而妖任埋凶之計究其本則能賊也逆範懷刃之凶究其本則能賊也特以凶頑之故忍杖徑斃王章未伸擧國同憤今以渠之招辭觀之雖優爲謀逆以不少之人何可遽然承服又以爲如欲殺之則速出斬之等說肆然發惡而且太甲桐宮之說果與諸賊一席酬酢於展開書傳講其文義云者與相吉澤遂之招若合符契卽此一節乃渠之結案旣已遲晩後物故則不可以未及結案置之請遲晩後物故罪人啓能亟施孥籍之典啓能趾海等諸賊窮凶極惡自有天地以來所未有者而限以國法賊能未施孥戮賊趾兄弟猶貸其凶種之稚少者梟種稍長安知不更肆獍惡如範吉等所爲者耶法令有限而事變無窮常事守法處變貴權從古聖賢不能無義起者所以善處變於法外之意得其時中之權也今殿下以自我防之自我啓之爲持難之端其防也固是守法之常也其啓也豈非處變之權而一向膠守不卽處分則豈不有欠於懲亂逆防後患之大經大法耶請令王府一依古典趾賊等凶種之年未滿者待其稍長卽施邦刑俾無凶逆易種養禍之患噫嘻痛矣從古亂逆何限而豈有如今番夏賊之窮凶極惡者哉語其凶言則雲海之所不道論其逆節則賊鏡之所不爲見者骨寒聞者膽掉實是窮天地亘古今所未聞所未有者也此豈渠一人之所作爲一時之所做出和同之類必有其人黨與之討不容少忽而旣搜之文書竝皆付丙未露之端緖全不究覈獄體疎虞寧不寒心到今追究之道惟在於親屬奴傔之及時訊鞫而章疏之請俱未蒙允治逆之律不當如是且爲此賊之支屬者若使一日留置於天壤之間則今日逆臣尙可謂有人理臣分乎只緣臣等不忠無狀懲討後時應行适雲之例尙且得情於半年之後者其於復讎討賊之義自顧慙恧無以抗顔於人世而尙幸成命之下少洩神人之憤及伏見傳敎之下該府者有夏賊子女囚禁待年之命臣等驚惶抑鬱寧欲溘然夫逆種之待年殄滅乃指尋常治逆律文也今此夏賊卽是開闢以來所無之逆其於麟亮之稱兵鏡虎之凶言不啻百倍則古今天下安有以此賊子女而有待年與否之可論哉夏賊之外豈復有夏賊而今者逆恭又出則今日群下之骨驚膽掉直欲于磔口臠之心尤有倍於夏逆初出之時矣噫彼恭賊敢於鞫庭提誦夏賊之凶書乃以相議勸成納招又發夏賊所不道之凶言則梟獍種子腸肚相連亦一夏賊而特其逆節之發露差有先後耳千剮萬斫未足以洩輿憤收孥瀦宅不可謂當其律夏賊之變已用适雲之例則今於此賊決不可異同也明矣噫其一家之內生出二夏賊則此非一朝一夕之故其凶言逆謀傳襲有素平日之爛熳酬酢一室之尋常倡和推此可知恭賊正法之後一二同情之類旣無究問之道而英材斗恒尙今假息於覆載之間則夏恭兩賊之黨與同情萬無不知之理目今究覈之道惟在於此而雖以今番連伊事言之渠以賊傔之妻敢生凶濫之心至有擊錚之擧此亦古今所無之變怪而渠不過幺麽一賤女則決非渠所可獨辦者也是必其夫暗地指使爲此嘗試之計據此一事劇逆親屬之從中跳踉復事綢繆之狀昭不可掩此而若不窮覈嚴斷則未知何樣禍機伏在何地今於事端旣露之後尤不容暫緩盤覈請亟令王府夏賊之親屬奴傔及連夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑噫以國榮之亘萬古所無之窮凶劇逆而得保首領臥斃牅下朝廷之刑政紊矣神人憤鬱深矣古今天下寧有是耶噫彼榮賊貪天爲己之罪怙寵自恣之惡屈指而不可枚擧罄竹而難以盡書權傾人主而威福在手鉗制朝紳而淵膝惟意八方爭輸貨賂百官多出門下而及其黜退之日所引洛誥首章一句語卽不道之亂言劇逆之斷案此在渠猶屬薄物細故耳廣儲一事最是宗社之計臣民之望而渠敢肆然以此事不可再擧之說咆喝公座略無顧忌一行刀割凶肚莫掩至於製給凶疏沮遏大計則有浮於逆莽煽動人心潛圖國脈則百倍於凶溫論其罪惡尤萬萬極凶極獰而只緣其身之徑斃未及天誅之顯加臣民痛惋厥惟久矣到今賊復正法之後逆節益著輿情愈激惟其伸王法討國賊之道只在追施一款則凶如此賊逆如此賊者決不可以常刑論請物故罪人國榮亟施孥籍之典噫嘻痛矣明謙之凶謀逆節實是亘萬古所無之賊也身爲閫帥五字刀割已是劇逆之斷案而乙巳春諸賊指日擧兵之時自擬內應大將至於書給四柱先占身數其所爲計至凶極獰九字刀割逆復之愛姪也一門之內日夜綢繆兩賊之間出沒紹介危機急變迫在呼吸何幸賊謀自綻天討夬行而誅殛之典止及其身收孥之律尙未擧行揆以王法萬萬失當以謙以逆復之子傳襲其父之凶圖八字刀割鉤覈之路惟在此賊之盤問而半夜特敎出付縣獄鞫體之壞損刑政之顚倒已無可言今乃不知究覈不捧結案遽爾用刑只施應坐古今天下寧有是耶籍産之典雖已擧行而收孥之律在所不已逆復之變振古所無殄滅無遺育者政爲此賊準備語則其在鋤逆種杜後患之道殄之滅之不容少忽而今此好石之以年未滿循例爲奴者揆以邦刑萬萬乖當夫待年用法乃是尋常治逆之律而至於此賊實無異於古之适雲今之趾夏則其凶種逆孼顧何論於待年與否乎請梟示罪人明謙正刑罪人以謙亟施孥戮之典逆復庶子好石不待年滿亟施處絞之律噫嘻痛矣從古亂逆何限而豈有如宇鎭者哉渠以凶喆之子藉其氣勢罔念煦濡之恩益肆跳踉擬帥市恩之謀旣極陰祕荷杖偸聆之態不忍正視其所負犯不一而足而乃於不敢言之地敢懷不敢萌之心潛構啓草欲售欺天之計此已窮凶絶悖而於渠猶屬薄物細故潛藉逆復之姻婭十三字刀割旣已遲晩顧瞻他日之計明白納招甚至於干涉善復自知當死之供吐實於平問之下其陰慘情節更無可言有賊如此不施邦刑則天綱絶矣王法壞矣宇鎭之於善謙兩賊一而二二而一也今於兩賊伏法之後獨使此賊得逭王章古今天下寧有是哉今此酌處之命已是萬萬乖當而不有臺啓遽下特敎半夜之間勤令押付禁堂承宣俱未與知自有鞫獄以來豈有如許非常之擧乎已輸款之凶逆決不可酌配未盡究之情節尤不容不覈請遲晩罪人宇鎭更令王府卽速拿來仍前設鞫期於得情夬正典刑噫嘻痛矣今日亂逆苟究其本則顧不在於五月之禍變乎復宇之本十八字刀割是以壬寅之前則有榮德焉壬寅之後則有夏瑮焉而畢境則今年夏秋之喪變出矣噫嘻尙忍言哉擧國臣民之悲冤疑憤愈往愈劇而及承我慈聖諺敎始知兩次喪變果有所以矣慈敎若曰症勢凡百自初怪底此豈非喪禍之源委逆變之頭腦乎在今日所當窮覈者惟在於此一款而若其窮覈之道則亦惟在於逆醫廷楫乳道不可斷而斷之熱劑不可進而進之則其間情節已極疑怪而滿庭臣僚屢朔嚴討終不得請尙使戴頭於竄配之中此殆天意之有在也噫窮凶之謀至憯之計必有主張指揮於不覩不聞之中者則此豈一廷楫所可獨爲者哉然而端緖之鉤得情節之覈出不得不先自廷楫始請減死定配罪人廷楫亟令王府設鞫嚴問期於得情
정조 13년
院啓正言朴宗正啓曰請大靜縣爲奴罪人金壽賢更令王府設鞫嚴問依律處斷措辭見上請爲奴罪人河翼龍亟令王府設鞫得情快正王法措辭見上請金甲島爲奴罪人克觀古今島爲奴罪人克泰更令王府嚴鞫得情快正王法措辭見上請恒善支屬亟命散配時謙兄弟竝投絶島以嚴隄防措辭見上請巨濟府絶島安置罪人朴宗集亟令王府拿鞫得情施以當律措辭見上請逆賊尙魯亟施孥戮之典措辭見上請荐棘罪人時偉亟令王府更加嚴鞫究覈得情快正王法措辭見上答三司曰不允九字刀割答兩司曰不允答院曰不允
정조 13년
行戶曹判書徐有隣疏曰伏以加望晉秩始許亞卿以上朝家之難愼可推而知而至於判金吾尤自別從前膺是選者其人可歷數也必須年德俱高望實茂著而後擧而薦之今臣年纔踰五旬望最居人下德與實尤不容擬議而一朝誤恩至此之極臣安得不驚惶震懍五內失守也聖明御宇作成人物凡厥廷紳孰不在陶甄之中若臣遭遇振古所罕在朝無蟻附之援居官蔑螢爝之補而旣拔擢之又任使之尺寸俾效於歷試歲月亦多於委畀未嘗一日不在於華官要職環顧朝端誰如臣者又況兄弟聯武竝躋八座盈滿之懼淵谷惟淺報效竊附於赴蹈奔走不俟駕屨不知臣者必謂之便若固有而中心之懍懍恐恐可質彼蒼豈料今日還將集木之身更進上竿之步哉噫臣以孤露餘生惟祖母及母相依爲命而貤贈之恩又將及於兩世先臣矣感結幽明榮極門闌在臣區區情私豈容逡遁爲事而一品峻秩夢曾不到負乘之誡在梁之譏比前日不啻萬倍以我殿下鞠育臣庇覆臣之至仁曲念何不於此小垂體諒之恩乎新陞資級例有辭疏而顧臣衷懇實非飾讓伏乞聖慈亟命收還以重官方以安私分焉今日卽坤殿湯劑議定日次而只緣此職之難冒未效當官之微忱戀鬱之外尤增罪戾臣無任屛營祈懇之至答曰省疏具悉卿其勿辭行公
정조 13년
吏曹判書李在簡疏曰伏以臣之冒居銓任凡幾遭矣苟非疾病之難强輒皆有除卽膺不敢爲辭巽之計者豈臣材器可以承當而然耶誠以受國厚恩與天同大惟當燥濕不擇夷險向前庶或爲一分報效之地也第伏念臣猥以昏鈍之質屢叨睢盱之場竟無毫絲之裨益徒致鋒鏑之叢集馴而至於昨年所遭而極矣每一思惟夢魂猶悸倘非聖明在上照燭無餘拯拔而全保之臣豈有今日哉在臣私計固當鏟跡息影避遠機穽而直以臣之一身非所自有感結之忱愈切自靖之義反輕華貫膴仕依舊歷揚若固有之臣未嘗不內省而靦然反顧而慄焉竊自意權衡之任激揚之責忌疾最甚釁咎易生永擬謝跡於此地可免獲罪於方來臣之自量已審而自劃有素矣今若夤緣倖會因仍盤礡則畢竟狼狽理必無幸臣之守株微諒顧無足言其於上負全保之至意何哉惟我殿下天地於臣父母於臣旣已曲保之於前矣昨秋本兵之任旋蒙鞶裭之澤體諒之恩闔門感祝今豈忍視其顚敗而不思惻然垂憐以卒終始生成之澤也如使臣不能積誠祈免重速罪戾殿下雖欲屢赦而不可得此箇事理不待臣言而殿下亦有所俯察矣恩命之下事會滾急雖不得不章皇出肅而私心惶恧歷日冞切賓對有命不得趨參政牌儼臨末由祗承玆敢畢瀝血疾聲哀籲於閔覆之下伏乞聖慈天地父母特加矜諒亟許鐫遞仍勘臣瀆擾之罪以肅朝綱不勝幸甚臣無任屛營祈懇之至答曰省疏具悉卿其勿辭行公
정조 13년
大提學吳載純疏曰伏以臣愚鈍昏憒不才無文萬不近似於聖朝文衡之任而偏被洪造驟躋華顯叨冒見職不啻屢遭矣始旣怵分不能守虞人之戒終焉含恩不敢爲力辭之計每除輒膺視若固有而報蔑絲毫罪積瘝溺雖荷天地之仁曲垂涵貸孤負之罪自知難逭日夕焦熬若隕淵谷乃於日前晏赴課試之役自陷怠慢之科聖度天大罰止薄勘臣縮伏頌愆以罪爲榮曾未幾何恩敍旋降仍任有命臣誠感霣恧蹙莫省攸措也噫臣身非己有敢不聞命竭蹶思所以小酬洪私之萬一而非惟蚊負不勝駑力難策顧此文衡之職一經譴罷不得仍任行公便成三百年文苑故事前此居是任之臣亦多如臣今日所處者皆得引例陳懇輒蒙體諒之恩誠以古規不可踰非但爲一身之去就而已也以臣無似濫竊名器已足貽羞而若又緣臣壞了舊規則其爲累朝廷尤當如何哉不稱之實旣如彼難冒之義又如此百爾思量無計承膺日昨淸齋旣參陪班而末由祗肅徑退私次彌增悚蹙玆敢略控短章仰干崇聽伏乞聖慈俯垂諒察亟改臣大提學之任以安私分仍治臣瀆擾之罪以肅朝綱不勝幸甚臣無任屛營祈懇之至答曰省疏具悉果有已例許遞何妨乎
정조 13년
己酉閏五月十一日未時上御重熙堂右承旨與提調入侍時右承旨趙衍德記事官徐有聞李相璜金祖淳藥房提調徐有隣以次進伏訖上曰都提調入來乎有隣曰然矣上曰方在何處乎有隣曰在藥院矣上敎相璜曰暑熱如此何以赴公乎此後則雖議藥之時勿爲入來加意將攝事爾其傳諭于領敦寧可也相璜承命出回奏曰臣往傳聖敎於洪領敦寧則以爲聖敎及此萬萬惶感而職忝保護之任莫重議藥之時何敢不爲入來乎云矣上敎有隣曰王大妃殿進御六和湯姑爲停止以粟米飮煎入好矣有隣曰自明日煎入乎上曰唯衍德曰粟米飮煎入事以榻敎書出乎上曰唯仍命書榻敎曰王大妃殿進御加味六和湯停止人蔘一錢重粟米飮自明日依前煎入有隣曰文禧廟祭享時明火炬價磨鍊題給旣承下敎大祥後入廟前所用燒木炭炬子杻木係是別單外進排價本令戶惠廳考例磨鍊上下何如上曰依爲之出擧條命退諸臣以次退出
정조 13년
行都承旨金光默坐行左承旨徐有大坐行右承旨李亨元在外左副承旨李鼎運坐直右副承旨金履正坐同副承旨洪仁浩坐直注書沈奎魯仕徐有聞病假注書趙台榮仕直事變假注書朴命燮仕
정조 13년
金光默啓曰右承旨趙衍德今日不爲仕進卽爲牌招何如傳曰許遞前望單子入之
정조 13년
金光默啓曰新除授右承旨李亨元牌招察任何如傳曰允
정조 13년
注書徐有聞病代以趙台榮爲假注書
정조 13년
金光默啓曰假注書趙台榮時無職名令該曹依例付軍職冠帶常仕何如傳曰允
정조 13년
有政吏批判書李在簡進參判具庠牌不進參議未差同副承旨洪仁浩進以趙武範爲掌令李太亨爲校理趙學敏爲禁府都事李勉齊爲假監役李命奎爲禮賓參奉張僴爲典獄參奉
정조 13년
兵批判書李文源參判柳誼病參議朴宗岳入直進參知申應顯病右副承旨金履正進平安道節度使單李敬懋
정조 13년
傳于洪仁浩曰今閱諸道徒流案以凌辱妻上典罪發配者殆乎無邑無之先見原春一道意謂眞有本犯大抵婢夫之不恭於妻上典情狀痛惡雖曰徒年限近不可輕放特命刑推後放送矣更思此必如欺人取物等依俙沒模捉律名因他罪換用此律而然諸道徒流案中以凌辱妻上典罪發配之類令判堂査問於其時律官各其名下列錄信然與否其別單草記以常理推之外方則無是京中獨如是夥然者律官奸狀該曹所爲不難知也無拘顔私從實草記事申飭該曹
정조 13년
以副修撰李冕膺牌不進罷職傳旨傳于洪仁浩曰只推
정조 13년
以司諫韓光近牌不進罷職傳旨傳于洪仁浩曰只推
정조 13년
京畿監司啓本江華府致死人李東機屍體掘檢致死委折査實馳啓事判付內啓下刑曹爲旀踢打與自縊㾗損疑難正犯干犯似然不然兺不喩三次檢狀及道伯親問招供俱未知覷到眞境似此疑案不可不仔細理會期於無疑而後已回啓段除常格三堂各陳意見爲旀李東相兄弟之粗保班名自來積忤姑舍是獄囚之死於獄中而爲守臣者竝與前例檢驗而喝令勿爲反以示弱等說詰責經歷不但大乖獄體若此不已三尺之王章爲一守臣所沮弄乎足觀國綱解弛之一端此而尋常處之法將安用當該留守尹承烈爲先罷職其罪狀下義禁府拿問以聞爲良如敎
정조 13년
以京畿監司狀啓楊州等八邑麰還作租事傳于李鼎運曰依狀請施行事回諭
정조 13년
以黃海監司啓本罪人崔孝弼等載寧等官到配事傳于洪仁浩曰海西徒流案今方判下崔孝弼令本道嚴刑二次放送事回諭
정조 13년
備邊司薦以閔鍾顯爲江華留守
정조 13년
洪仁浩以兵曹言啓曰卽接廣智營入直哨官柳孝澤手本則集春門北邊宮墻舊築頹圮連接處一間許因雨頹圮云令紫門監爲先以杻把子堅實圍排亦爲樹柵待晴卽爲修築而把守軍兵廣智營入直軍八名除出限改築間嚴加守直之意分付何如傳曰允
정조 13년
徐有大以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 13년
洪仁浩以訓鍊都監言啓曰集春門北邊宮墻舊築頹圮連接一間許因雨頹圮處以廣智營入直軍八名把守事自兵曹草記矣廣智營入直軍八名除出將校率領限修築間嚴加守直之意敢啓傳曰知道
정조 13년
洪仁浩以左右捕盜廳言啓曰園所碑閣鎖鑰偸竊丁字閣門簾延燒時干犯罪人金義福今已捉得而關係至重自臣廳不敢擅斷何以爲之敢啓傳曰關係至重不可遽議照律當於筵中下敎大抵用法不可遲滯而元犯推問亦不可不審愼姑令以此知悉可也
정조 13년
行大司憲李𡊠行大司諫金思穆掌令沈鏗持平崔顯重朴思機獻納李魯述副校理金熙朝李趾永正言朴宗正徐邁修修撰韓光植副修撰朴奎淳啓曰請黜置罪人鄭致達妻亟令王府夬正典刑以洩神人之憤請物故罪人德相亟施孥籍之典請逆賊尙喆依律處斷一行刀割答曰不允四字刀割
정조 13년
行大司憲李𡊠行大司諫金思穆掌令沈鏗持平崔顯重朴思機獻納李魯述正言朴宗正徐邁修啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情答曰不允
정조 13년
持平崔顯重啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請荐棘罪人時偉亟令王府更加嚴鞫究覈得情快正王法答曰不允
정조 13년
獻納李魯述啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟命王府設鞫得情夬正王法請金甲島爲奴罪人克觀古今島爲奴罪人克泰更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請荐棘罪人時偉亟令王府更加嚴鞫究覈得情夬正王法答曰不允
정조 13년
判尹金鍾秀疏曰伏以臣於冽泉閣班伏奉京兆新命禮重時急雖不得不倉卒承命而臣之上京濡滯本非始料攸及至於夤緣從官是豈臣踪地情理之所敢出哉再昨公退之後臣母宿疾忽地越添又經昏厥之症神識雖幸少回氣息一倍危綴臣方左右扶將心如焚灼跬步離側其勢末由供職赴公初非暇論玆不得不仰首鳴呼伏乞聖慈將臣本兼諸任亟命一傡遞改俾臣得以專意救護千萬之祝臣無任屛營祈懇之至答曰省疏具悉情理旣若此本職許遞
정조 13년
吏曹判書李在簡疏曰伏以臣昨承恩批不敢言私黽勉赴政自顧惶恧朝者以前奉事臣趙學敏首擬義禁府都事至蒙天點追聞學敏方持憂服云臣之做錯於是乎大矣莫非臣聞見寡陋神精昏瞀之致雖欲殫竭自效其可得乎滿心悚蹙不敢厭然略控短章仰請譴何伏乞聖明亟降威罰以爲政住不審者之戒焉臣無任屛營祈懇之至答曰省疏具悉原望筒勿施卿其勿辭行公
정조 13년
敦寧都正閔台爀疏曰伏以日月屢換惟我文孝世子廟禮已行忌辰又過悲冤之痛中外惟均仍伏念臣向叨南邑奉職不善自速譴罷而曾未幾何恩敍遄降收錄如舊敦府除旨又下於逖違天陛之餘臣蹙激恩命急於叨謝纔已出肅矣第臣與知敦寧臣金履素有內外從應避之嫌揆以法例在下當遞玆敢不避猥越冒上文字伏乞聖明俯賜鑑諒亟命有司照例遞改以存公格以安私分千萬幸甚臣無任屛營祈懇之至省疏具悉疏辭下該曹稟處
정조 13년
己酉閏五月十二日未時上御重熙堂推考房承旨入侍時同副承旨洪仁浩假注書趙台榮記注官金健修記事官李相璜以次進伏訖上命進各道徒流案睿覽訖上曰京畿定配罪人等徒流案中竹山李仁喆陰竹康命聃南陽奴士徵徐日成林百春仁川奴持彭放朔寧朴順光令道伯嚴刑三次放送挑源驛柴敬春令道伯嚴刑一次放送楊城奴介發令本官嚴刑一次放送南陽梁繼元令道伯嚴棍二十度放送朔寧朴貴太移送原伯處除尋常嚴刑三次仍充殘驛奴遇赦分揀原春道定配罪人徒流案中淮陽仇道香曺得淵李愼行寧越林五乭楊口金奉汗三陟李喜中高城余今孫洪川奴順喆林沔浩蔚珍李廷彦寧越林金伊同麟蹄張是良金化李興迪平海李昌善淮陽奴云得襄陽金得秋等放送寧越金八千放送仍定本府校生待本府使遞來頉給平昌文廷珍嚴刑一次通川奴點孫洪川李晉日各嚴刑二次令道伯擧行後放送寧越安福男平昌洪益河高城權興世三陟李聖燁殷仲吉金采雲平海鄭石圭楊口柳聖大李聖喆蔚珍權進發韓光太李於仁老味襄陽殷德曄原州李昌培伊川申德老金化李東宅江陵李得性等令本官竝嚴刑一次放送楊口徐世元徒三年改錄朴廷孝移配畿沿蔚珍李聖章移配本道罪人最小邑平海丁時良徐大孫高城張益漢蔚珍朴乭伊江陵婢牙只連洪點福等査實所犯詳考文案草記忠淸道定配罪人徒流案中瑞山金鍊宗鎭岑嚴聖德林川金好甲海美金致經韓明得唐津李明奎天安李命寬淸州李召史大興閔重呂保寧申漢才舒川閔徵漢韓山洪聖潤海美金季孫泰安崔敬周木川安者斤老味庇仁兪聖得恩津奴順大等竝放沔川奴江阿只永春梁順福報恩金忠臣李德彬延豐朴聖大永同奴少奉延豐金時澤瑞山金斗萬泰安河以大藍浦朴昌龍靑山金慶興天安尹尙協永春河時淸舒川李行三令本官刑推一次放送定山朴振春令本官嚴刑二次放送黃澗金弘鎭藍浦李時乭令道伯親執嚴刑放送尼城僧再聰令本官嚴刑一次移屬遠地殘寺林川權世福令本官嚴刑一次移送該府克定軍役遇赦分揀韓山閔道爀洪州白聖奎移配畿沿鴻山李春郁庇仁秦魏成報恩金泰成陰城張珍玉大興吳快得永春李聖順木川李聖運陰城崔方金瑞山朴守己淸安崔斗一唐津韓吾公淸州金樂洙林川林處鴻等十三名相考事實放仍間指一草記黃海道定配罪人徒流案中長淵徐致恭殷栗李昌俊安岳李東根遂安朴思喆金致禧平山朴能秀延安婢米德林漢浩白川韓景翼兎山朴聖潤甕津李尙宅黃州朴聖參鳳山安弼興廉漢盛載寧宋三男文化金德老味等放瑞興金瑜恒放送而似此䵝昧罪名前後申飭之下又復用之該堂推考當該律官決杖殷栗宋濟殷信川金太相李震昌明以相新溪趙景得康翎金興瑞李仁禧李道興延安李大彦金龍壽兪明煥遂安徐亨道奴順萬奴大得松禾奴福尙張孝得金士奉金川高福乭長淵崔宗浩白川奴潤三邊成良安岳林同伊載寧徐福明朴處一安宅利甕津姜有亮白翎奴莫金靑丹驛殷瑞采麒麟驛殷處復長淵金利澤兎山河道年邊珍西豐川朴榞平山朴枝應等令本官嚴刑一次放送新溪吳召史令本官嚴刑二次放送信川朱光迪令本官嚴刑一次移送原籍官各別懲治白翎奴成枝令本官嚴刑一次還屬本役次放送金川李東元放送後令該營門捉來更加嚴棍遂安李禧謙移配畿沿安岳徐汗昌徒三年改錄文化申大佑相考文案如果常賤刑放谷山張取錫鳳山南聚星張鎭福黃州良女鳳蟾甕津尹聖雲等相考文案放仍間指一草記全羅道定配罪人等徒流案中興陽崔碩休泰仁吳福性靈巖朴東仁同福宋仁三長興金明起珍島朴初林昌平李元春海南李應徵長興崔昌益康津陰泰雄寶城李介必潭陽李義載寶城宋德明南原金貴柱務安朴必蕃臨陂李德松等放古阜奴允乭放送朱允己亦爲放送玉果姜萬得長水洪奉一羅州智島朴盛根康津古今島愼喜中興陽吳七得古阜申聖範樂安李信大等放羅州朱允己已處分咸悅元啓會長城吳彦成金震權潭陽金春郁井邑李命誨咸悅朴重稷雲峰金老郞金綾州李孟先樂安李德信金堤李斗煥金溝車好信寶城林時遇和順李載元海南金在深長興曺得麟樂安李石福靈光金昌健樂安池惡只興陽趙聖彩求禮孫致成靈光黃復淸羅州金德澄求禮奴高男寶城鄭洵淳昌李春奉求禮洪世大同福吉義兼金堤閔啓星光陽金者斤老味海南姜義文沃溝婢再蓮等令本官刑推一次放送昌平金乭刑放事分付務安全相儀依金乭例酌處南平趙景得依全相儀例酌處康津古今島奴德貴薪智島奴大福扶安蝟島咸者斤金令本官嚴刑一次放送還屬本役康津僧幸文放送還屬本寺順天趙國昌移配安州徒三年改錄長水婢㐥禮判堂放仍間査實草記昌平金頊令本官嚴刑放送同罪如不蒙放更稟長興奴三奉依他道同罪例擧行平安道定配罪人徒流案中三和全先老味限滿不遠放慈山金學老限滿放价川李元曄江東奴昌伊郭山李仲伊放雲山金弼瑞徒配足矣而已過四年放送楚山金龍儀成川朴文泳永柔金宗周熙川金元彩龜城仁得咸從金銀甲价川權懿寧邊趙達奎寧邊魚川驛殷夢恒昌城朴明山朔州崔尙元价川鄭履權江界金龍洙肅川金德起楚山禹旕山嘉山宋角骨順川李奉金成川崔昌徵熙川鄭光順令本官嚴刑一次放送博川僧至愚龍川僧郞奎處分見上德川南山寺僧慶琪嘉山靑龍寺僧體欣定州靈隱寺僧有白郭山慈雲寺僧彩悟泰川陽和寺僧慶源宣川舞鶴寺僧洪規龍川雲水寺僧慶順分揀還屬江東奴卜贊慈山金宗海相考事實仍放間指一草記慶尙道定配罪人徒流案中榮川李惠福固城鄭道郁靈山孟允濟陜川廉太儀晉州李芳孫丹城金重玉鎭海朴春友興海高元昌大丘李昌水延日申東洽長鬐張仁得山淸李錫榟安東金聖權永川崔仁國高靈鄭允僑淸河奴允徵眞寶奴尙乭靑松石守範昌原宋宗彦宜寧李斗震永川申章漢丹城安太直昆陽李得喆固城池錫禧南海長秀韓濟澤三嘉姜福仁放送金聲玉一體放送咸昌李德倫昌原金景默河陽鄭枝休靈山玄思默令道臣嚴刑一次放送榮川宋啓弘彦陽許卜萬開寧黃應晴漆原羅興孫咸安張得善善山金禹鼎蔚山鄭樂敏熊川李命孫金昌成靈山安玟草溪李德煥聞慶白訓伊醴泉金繼述玄風李和燮淸道崔再三泗川炭必得盈德李安南等令本官嚴刑一次放送蔚山崔任大令兵使嚴棍放送固城朴道成令本官嚴刑一次徒三年改錄移配安州昌原鄭聖甲令本官嚴刑一次畿驛奴限己身克定使役遇赦更稟金海徐宗郁徒三年改錄移配尙州三嘉田昌禹移送原籍官殘驛軍保待限滿分揀昆陽金得九令本官嚴刑一次其矣本鄕勿限年充定軍保遇赦更稟晉州朴昌極眞寶黃宗順梁山金洙令本官嚴刑一次移送原籍官充定軍保遇赦放送巨濟張好辰移送坡州牧令本道伯嚴刑一次永定該牧軍役遇赦更稟昆陽任三孫軍威崔碩興令本官嚴刑一次移送原籍官充定軍役遇赦更稟延日李守淡令本官嚴刑一次移送原籍官充定軍役徒三年施行慶山安守林徒三年改錄僧慶璘問于畿營非首犯令本官嚴刑一次放送加功造謀竝放移屬殘寺之類一體分揀盈德金允大常賤之賣妻爲婢顧何爲罪乎爲其口腹之計安知非厥女之自賣設有別般奸情嚴刑後還退足矣放送自本曹捉來嚴刑一次義城申介金義興楊己元漆原奴乭石光陽奴汝邑石相考罪名放仍間判堂指一草記咸鏡道定配罪人徒流案中利城麗寬放甲山奴允金令本官嚴刑二次放送德源姜占發令本官嚴刑三次還送原籍官永定最苦役官奴遇赦啓聞出榻敎命書傳敎曰編配之積滯此亦貽弊小民之一端京囚猶審理外囚所在犴陛竝令洗滌則一邑十數殘邑多人主客俱困之弊不可不念昨有措辭下敎今又令該房持入書下意蓋在也書下之類令該曹以榻敎後錄分秩列名行會諸道如有罪同而未蒙放者判堂論理草記以同罪此道蒙放彼道未蒙放者亦爲詳閱如有獨漏者一體草記待批下追後行會命退承史以次退出
정조 13년
行都承旨金光默坐直行左承旨金思穆坐右承旨李書九坐左副承旨金履正坐直右副承旨李敏采坐同副承旨李家煥坐注書沈奎魯仕直徐有聞病假注書趙台榮仕事變假注書李來鉉仕
정조 13년
金光默啓曰新除授右承旨李亨元時在忠淸道沃川地斯速乘馹上來事下諭何如傳曰歸覲已久似已復路安徐輒稱在外極爲駭然後復若此直捧禁推傳旨今番則姑爲許遞
정조 13년
李家煥啓曰事變假注書朴命燮身病猝重勢難察任今姑改差何如傳曰允
정조 13년
朴命燮改差代以李來鉉爲事變假注書
정조 13년
傳于金履正曰江華留守當日辭朝
정조 13년
承旨前望單子入之金思穆李敏采李書九李家煥落點
정조 13년
傳于金思穆曰兵戶換房
정조 13년
傳于金履正曰農務方殷此時守令不可曠官未下直守令皆令一兩日內辭朝兩司未肅拜人員許遞政官待明朝牌招開政差出待下批與行公諸臺牌招署經
정조 13년
有政吏批判書李在簡進參判金文淳在外參議李祖源進右承旨李書九進以洪秉聖爲大司諫徐有防爲判尹洪秉纘爲左尹鄭昌耆爲禁府都事崔錫圭爲翼陵令徐簡修爲尙州牧使江華留守閔鍾顯兼春秋金重燮竝單付洪喜榮爲仁川府使林性源爲交河郡守嚴思允爲和順縣監
정조 13년
兵批判書李文源病參判柳誼病參議朴宗岳病參知李敬一入直進左副承旨金履正進副司直李晴李埦徐配修鄭福煥竝單付
정조 13년
以漢城府民家頹壓別單傳于金履正曰恤典依例題給其中連三契獨女李召史一體題給
정조 13년
金思穆以兵曹言啓曰平安兵使李敬懋辭朝後仍爲發行依下敎使臣營將校隨到京畿監營營下之意敢啓傳曰知道將校還爲招來可也
정조 13년
金履正以賑恤廳言啓曰漢城府民家頹壓別單判付內恤典依例題給其中連三契獨女李召史一體題給事命下矣全家頹壓西部字內二戶北部字內三戶南部字內三戶合八戶各錢二兩完少頹多西部字內三戶北部字內一戶南部字內一戶東部字內三戶合八戶連三契獨女李召史一戶各布一疋恤典依例分給之意敢啓傳曰知道
정조 13년
李家煥以義禁府言啓曰前江華留守尹承烈拿問以聞事傳旨啓下矣尹承烈今方上京云交代後卽爲拿囚何如傳曰允
정조 13년
金履正以義禁府言啓曰慶尙道徒流案中熊川縣晴川鎭能櫓軍充軍罪人趙岡名下放字書下矣趙岡卽爲放送事分付該道道臣之意敢啓傳曰知道
정조 13년
掌令沈鏗啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請荐棘罪人時偉亟令王府更加嚴鞫究覈得情夬正王法答府曰不允
정조 13년
禁府啓目順天前府使兪漢謨光陽前縣監許溟寶城前郡守吳載光等原情云云問目內辭緣泛稱遲晩所當請刑是白乎矣曾經侍從及宣傳官勿爲請刑載在大典通編竝只議處何如判府啓依允
정조 13년
己酉閏五月十三日卯時上御誠正閣都承旨左副承旨入侍時行都承旨金光默左副承旨李鼎運記事官沈奎魯記注官金健修記事官李相璜以次進伏訖上曰六和湯今進幾貼光默曰今爲九貼矣上曰昨日不爲進御此貼則不數之可也光默曰除昨日所不御之貼竝十貼當製進矣命書傳敎曰禮房承旨馳詣宗廟景慕宮奉審摘奸以來又命書傳敎曰政官牌招開政又命書傳敎曰非但久閑兼爲關防此無異於往役今聞呈狀廟堂云喬閫平閫一也處義豈斑䮕乎此等之擧無非不悛前撲以行譴外補例知之嚴飭辭朝事平安兵使李敬懋處令廟堂各別嚴飭又命書傳敎曰左承旨實病勢難供劇左副同副亦有實病竝許遞與未差之代前望單子入之待下批牌招察任仍命退承史以次退出
정조 13년
己酉閏五月十三日卯時上御重熙堂推考房承旨入侍時同副承旨洪仁浩假注書趙台榮記注官金健修記事官李相璜以次進伏訖上命書傳敎曰近因審閱殺獄案取見徒流案中因殺獄事發配之類情犯之可東可西者減死在渠輩可謂倖逭無容更議或由邂逅與過誤或欲一時懲礪特敎發配者混入殺獄秩牢作鐵案生還無其期甚非綜核之政嶺南徒流案中居昌李同番獄情無異邂逅此等之類宜有參恕湖西罪人所無邑徒一年移配昆陽李起宗正犯無以執定曾有此處分矣直放似涉遽然移配畿邑徒一年改錄鎭海郭末孫不過干連未必定配而人事未瑩之致處分在於存風敎徒猶過矣至今勿論尤過矣放送長鬐金永右獄情則爽實年亦七十今日閱案在渠政當宥還之秋卽爲放送草溪崔守珍因賭戱轉成鬪鬨而人命至重初不刑放且一邑十名其弊可知移配畿邑徒三年改錄迎日金中好殘邑多滯宜念移配道內罪人最少邑五壯禮七分病五年謫足懲其罪放送庇安金萬泰其時年過七十發配已至四年則近八十可知獄情綽有可恕放送仁同尹亨富正犯金永世乞人也旣無捕捉之路則尹亨富之獨被元犯之律誠冤矣放送漆原金漢重移配湖西徒三年改錄南海婢桂蟾島配則過矣情狀容有可恕姑放令道伯仍充道內妓役廣州官婢得伊仍充本邑婢徒流案爻周竝遇赦分揀海西徒流案中白川柳重彩直放如何湖南罪人所無邑徒三年改錄移配關西徒流案中郭山河玉暹情最冤矣懷孕被刑不死幸耳伊時檢官旣命拿處則許久滯配非所可論昌城金明甲渠是應宗之隨從應宗減律則渠亦當次第分揀令本官嚴刑一次放送价川金三男渠以無識遐氓能知孝親爲重慕妻子爲輕敎誡之過便成殺變而殺云乎者亦非眞箇犯手當初決配特歸重獄體須卽宥還在所不已湖南徒流案中井邑金命千伊時審理欲爲白放而以太歇故姑已之與价川金三男事可謂一而二二而一寶城康晩旭當初成獄至今爲訝檢官至以此被罪康津姜卜金受其指使亦有許多般本罪隨從徒配足矣萬頃古群山徐必守事則與命千無異情則較重處分亦有彼此而非用意也非故殺也況云有年七十父母命千宥釋之後宜施一視之澤今或持擬如靈巖金貴才之徑斃謫中則甚非欽恤之意竝放送事下諭于各該道臣處又命書傳敎曰今見諸道徒流案惟湖南一道誤書落字甚多以至判下文勢亦多不審處其時當該道臣推考後勿如是之意令該曹各別嚴飭命退承史以次退出
정조 13년
行都承旨金憙未肅拜行左承旨金思穆坐直右承旨李書九坐直左副承旨未差右副承旨李敏采坐同副承旨李家煥坐注書沈奎魯仕徐有聞病假注書趙台榮仕直事變假注書李來鉉仕
정조 13년
李家煥啓曰合辭方張之時諫院無詣臺之員事甚未安未肅拜呈告人員竝卽牌招何如傳曰允
정조 13년
傳于李書九曰已有處分之命禁衛大將金持默從重推考
정조 13년
李書九啓曰守令署經事命下矣憲府旣已署經大司諫未差獻納李魯述正言朴宗正徐邁修牌不進罷職傳旨今方捧入而諫院只有司諫李運彬一人無以備員署經云未差之代今日政差出待下批仍卽牌招以爲備員署經之地何如傳曰允違牌人員只推更爲牌招
정조 13년
傳于金光默曰軍士房承旨入侍
정조 13년
有政吏批判書李在簡進參判具庠牌不進參議未差右承旨李書九進以洪仁浩爲大司諫李思祚爲執義李運彬爲司諫趙星逵爲掌令韓晩裕爲敦寧都正江華留守尹承烈仍任事承傳
정조 13년
兵批判書李文源參判柳誼病參議朴宗岳入直進參知申應顯病行左承旨金思穆進副司直徐有大李亨元李鼎運洪仁浩李鼎揆閔台爀副司正趙台榮僉知單李潤謙副司直閔鍾顯
정조 13년
傳于金思穆曰左承旨右副承旨入侍
정조 13년
都承旨前望單子入之金憙落點
정조 13년
備忘記例不得兼帶判義禁徐有隣許遞前望單子入之待下批牌招察任時囚之當暑滯囚可悶議處坐起今日爲之待判下仍卽照律
정조 13년
判義禁前望單子入之李在簡落點
정조 13년
以前江華留守宋載經拿處傳旨傳于李書九曰耆堂之當暑置對在所當念譴罷足矣拿處分揀
정조 13년
以忠淸監司啓本罪人白敬門等庇仁縣到配事傳于李家煥曰當此區別酌處之時雖如渠輩下吏父子竝配則過矣白敬門放殘縣滯配宜念白尙純移配道內罪人所無邑如無空邑更爲草記
정조 13년
李家煥啓曰藩閫被拿必待交龜後奪符自是常規而卽聞昨日江華留守尹承烈奪符時宣傳官不待交龜徑先奪來云事未前聞萬萬驚駭該留守亦難免昧例之失推考警責當該宣傳官所當重勘而本院請推之外無他可施之罰何以爲之敢稟傳曰宣傳官則雖緣生疎不識東西之致密符所關至重令該府拿問嚴處以此應行之擧如是做錯行首宣傳官汰去雖以該留守言之交龜前納符於宣傳官有愧古人非其招不往之義所失非細係是無例之擧令廟堂草記論理稟處
정조 13년
李家煥啓曰前江華留守尹承烈仍任事命下矣卽爲牌招傳授密符何如傳曰允
정조 13년
李敏采啓曰前江華留守尹承烈仍任前職事命下矣敎諭書所當更爲啓下而此與新除授有異以前所授密符傳授乎何以爲之敢稟傳曰知道
정조 13년
李家煥啓曰江華留守尹承烈前所授密符傳授事命下矣密符使宣傳官齎傳而與前所受諭書中符數相考後受佩形止狀聞事該留守處下諭何如傳曰旣仍任又在京無除朝辭之命則當入來肅拜後傳授密符宣傳官齎送之請極爲疎忽此啓辭勿施該房承旨推考
정조 13년
李家煥以備邊司言啓曰因江華留守奪符啓辭有令廟堂論理草記稟處之命矣江華留守尹承烈之未交龜前納符於宣傳官者旣乖古例且關後弊密符事體至重該留守尹承烈令該府拿問處之何如傳曰允
정조 13년
李家煥以刑曹言啓曰京畿定配罪人等徒流案中竹山李仁喆陰竹康命聃南陽奴士徵徐日成林百春仁川奴持彭放朔寧朴順光令道伯嚴刑三次放送桃源驛柴敬春令道伯嚴刑一次放送陽城奴介發令本官嚴刑一次放送南陽梁繼元令道伯嚴棍二十度放送朔寧朴貴太移送原伯處除尋常嚴刑三次仍充殘驛奴遇赦分揀事書下矣竝依傳敎李仁喆等六名放朴順光嚴刑準三次放送柴敬春等二名嚴刑一次放送梁繼元嚴棍二十度放送朴貴太移送原伯事分付于該道道臣之意敢啓傳曰知道
정조 13년
李家煥以刑曹言啓曰原春道定配罪人徒流案中淮陽仇道香曺得淵李愼行寧越林五乭楊口金奉汗三陟李喜中高城余今孫洪川奴順喆林沔浩蔚珍李廷彦寧越林金伊同麟蹄張是良金化李興迪平海李昌善淮陽奴云得襄陽金得秋等放送寧越金八千放送仍定本府校生待本府使遞來頉給平昌文廷珍嚴刑一次通川奴點孫洪川李晉日各嚴刑二次令道伯擧行後放送寧越安福男平昌洪益河高城權興世三陟李聖燁殷仲吉金采雲平海鄭石奎楊口柳聖大李成喆蔚珍權進發韓光太李於仁老味襄陽殷德曄原州李昌培伊川申德老金化李東宅江陵李得性等令本官竝嚴刑一次放送楊口徐世元徒三年改錄朴廷孝移配畿沿蔚珍李聖章移配本道罪人最小邑平海丁時良徐大孫高城張益漢蔚珍朴乭伊江陵婢牙只連洪點福等査實所犯詳考文案草記事書下矣依傳敎仇道香等十七名放送而其中寧越金八千仍定校生待本府使遞來頉給文廷珍等四名令道伯親執嚴刑放送蔚珍李於仁老味還送原籍官充定軍役安福男等十六名令本官各嚴刑放送徐世元以徒三年改錄朴廷孝移配仁川府李聖章移配杆城郡竝卽押送之意分付道臣丁時良徐大孫張益漢朴乭伊婢阿只連洪點福等詳閱文案參互情犯繼此登聞之意敢啓傳曰知道其中殷仲吉等四名尙方物故奴貢作奸事也以其諸道編配同罪名數之太多雖有分揀之命若此則奸吏奸弊將無以懲戢與海西蒙放殷瑞采等關西蒙放殷夢恒等竝令完伯永屬該院奴案仍爲徵貢遇赦更稟事分付可也
정조 13년
李書九以刑曹言啓曰原春道定配罪人等放送草記批旨內殷仲吉等四名尙方物故奴貢作奸事也以其諸道編配同罪名數之太多雖有分揀之命若此則奸吏奸弊將無以懲戢與海西蒙放殷瑞采等關西蒙放殷夢恒等竝令完伯永屬該院奴案仍爲徵貢遇赦更稟事分付可也事命下矣依傳敎蒙放罪人三陟殷仲吉蔚珍權進發襄陽殷德曄原州李昌培靑丹驛殷瑞采麒麟驛殷處復康翎李道興价川李元曄權懿寧邊趙達奎魚川驛殷蒙恒等永屬該院奴案仍爲徵貢遇赦更稟事分付於全羅道臣之意敢啓傳曰知道
정조 13년
李敏采以刑曹言啓曰忠淸道定配罪人徒流案中瑞山金鍊宗鎭岑嚴聖德林川金孝甲海美金致經韓明得唐津李明奎天安李命寬淸州李召史大興閔重呂保寧申漢才舒川閔徵漢韓山洪聖潤海美金季孫泰安崔敬周木川安者斤老味庇仁兪聖得恩津奴順大等竝放沔川奴江阿只永春梁順福報恩金忠臣李德彬延豐朴聖大永同奴少奉延豐金時澤瑞山金斗萬泰安河以大藍浦朴昌龍靑山金慶興天安尹尙協永春阿時淸舒川李行三令本官刑推一次放送定山朴振春令本官嚴刑二次放送黃澗金弘鎭藍浦李時乭令道伯親執嚴刑放送尼城僧再聰令本官嚴刑一次移屬遠地殘寺林川權世福令本官嚴刑一次移送該府充定軍役遇赦分揀韓山閔道爀洪州白聖奎移配畿沿鴻山李春郁庇仁秦魏成報恩金泰成陰城張珍玉大興吳快得永春李聖順木川李聖運陰城崔方金瑞山朴守己淸安崔斗一唐津韓吾公淸州金樂洙林川林處鴻等十三名相考事實放仍間指一草記事書下矣依傳敎蒙放罪人金鍊宗等十七名令本官刑推放送罪人奴江阿只等十五名令道伯親執嚴刑放送罪人金弘鎭等二名令本官嚴刑一次移屬殘寺與該府罪人僧再聰等二名卽爲擧行事分付于該道道臣韓山閔道爀京畿通津府洪州白聖奎富平府竝移配卽爲押送事一體分付稟處罪人李春郁等十三名謹依傳敎相考當初事實與所勘律名鱗次登聞之意敢啓傳曰知道
정조 13년
李書九以刑曹言啓曰黃海道定配罪人徒流案中長淵徐致恭殷栗李昌俊安岳李東根遂安朴思喆金致禧平山朴能秀延安婢米德林漢浩白川韓景翼兎山朴聖潤甕津李尙宅黃州朴聖參鳳山安弼興廉漢盛載寧宋三男文化金德老味等放瑞興金瑜恒放送而似此䵝昧罪名前後申飭之下又復用之該堂推考當該律官決杖殷栗宋濟殷信川金太相李震昌明以相新溪趙景得康翎金興瑞李仁禧李道興延安李大彦金龍壽兪明煥遂安徐亨道奴順萬奴大得松禾奴福尙張孝得金士奉金川高福乭長淵崔宗浩白川奴潤三邊成良安岳林同伊載寧徐福明朴處一安宅利甕津姜有亮白翎奴莫金靑丹驛殷瑞采麒麟驛殷處復長淵金利澤兎山河道年邊珍西豐川朴榞平山朴枝應等令本官嚴刑一次放送新溪吳召史令本官嚴刑二次放送信川朱光迪令本官嚴刑一次移送原籍官各別懲治白翎奴成枝令本官嚴刑一次還屬本役次放送金川李東元放送後令該營門捉來更加嚴棍遂安李禧謙移配畿沿安岳徐汗昌徒三年改錄文化申大佑相考文案如果常賤刑放谷山張取錫鳳山南聚星張鎭福黃州良女鳳蟾甕津尹聖雲等相考文案放仍間指一草記事書下矣依傳敎徐致恭等十七名放送宋濟殷等三十四名嚴刑一次放送吳召史嚴刑二次放送朱光迪嚴刑一次後移送原籍官使之各別懲治奴成枝嚴刑一次放送使之還屬本役李東元放送後押送該營使之嚴棍李禧謙京畿仁川府移定配所使卽押送徐汗昌減等徒三年改錄事竝分付於該道道臣殷瑞采殷處復李道興等依追下傳敎永屬該院奴案仍爲徵貢遇赦更稟事分付於全羅道臣金瑜恒不善考律之當該律官李允迪自臣曹決杖五十度懲礪其餘申大佑等六名考閱文案詳査事實從後草記稟處之意敢啓傳曰知道
정조 13년
李書九以刑曹言啓曰全羅道定配罪人等徒流案中興陽崔碩休泰仁吳福性靈巖朴東仁同福宋仁三長興金明起珍島朴初林昌平李元春海南李應徵長興崔昌益康津陰泰雄寶城李介必潭陽李義載寶城宋德明南原金貴柱務安朴必蕃臨陂李德松等放古阜奴允乭放朱允己亦爲放送玉果姜萬得長水洪鳳一羅州智島朴盛根康津古今島愼喜中興陽吳七得古阜申聖範樂安李信大等放羅州朱允己已處分咸悅元啓會長城吳彦成金震權潭陽金春郁井邑李命誨咸悅朴重稷雲峰金老郞金綾州李孟先樂安李德信金堤李斗煥金溝車好信寶城林時遇和順李載元海南金在深長興曺得麟樂安李石福靈光金昌健樂安池惡只興陽趙聖彩求禮孫致成靈光黃復淸羅州金德澄求禮奴高男寶城鄭洵淳昌李春奉求禮洪世大同福吉義兼金堤閔啓星光陽金者斤老味海南姜義文沃溝婢再蓮等令本官刑推一次放送昌平金乭刑放事分付務安全相儀依金乭例酌處南平趙景得依全相儀例酌處康津古今島奴德貴薪智島奴大福扶安蝟島咸者斤金令本官嚴刑一次放送還屬本役康津僧幸文放送還屬本寺順天趙國昌移配安州徒三年改錄長水婢㐥禮判堂放仍間査實草記昌平金頊令本官嚴刑放送同罪如不蒙放更稟長興奴三奉依他道同罪例擧行事書下矣依傳敎興陽崔碩休等二十五名放送咸悅元啓會等三十一名令本官刑推放送昌平金乭等三名刑放康津古今島奴德貴等三名令本官嚴刑放送還屬本役康津僧幸文放送還屬本寺僧慶洽等九名移屬殘寺之類依慶尙道徒流案中僧慶璘處分一體分揀順天趙國昌移配平安道安州牧徒三年改錄卽爲押送配所事一體分付長水婢㐥禮昌平金頊長興奴三奉相考文案鱗次啓稟之意敢啓傳曰知道
정조 13년
李書九以刑曹言啓曰平安道定配罪人徒流案中三和金先老味限滿不遠放慈山金學老限滿放价川李元曄江東奴昌伊郭山李仲伊放雲山金弼瑞徒配足矣而已過四年放送楚山金龍儀成川朴文泳永柔金宗周熙川金元彩龜城仁得咸從金銀甲价川權懿寧邊趙達奎寧邊魚川驛殷夢恒昌城朴明山朔州崔尙元价川鄭履權江界金龍洙肅川金德起楚山禹旕山嘉山宋角骨順天李奉金成川崔昌徵熙川鄭光順令本官嚴刑一次放送博川僧至愚龍川僧朗奎處分見上德川南山寺僧慶琪嘉山靑龍寺僧體欣定州靈隱寺僧有白郭山慈雲寺僧彩悟泰川陽和寺僧慶源宣川舞鶴寺僧洪規龍川雲水寺僧慶順分揀還屬江東奴卜贊慈山金宗海相考事實放仍間指一草記事書下矣依傳敎金先老味六名放送金龍儀等十九名令本官嚴刑一次放送僧朗奎慶尙道徒流案中僧慶璘名下有問于畿營如非首犯令本官嚴刑一次放送造謀加功僧竝放移屬殘寺之類一體分揀之命朗奎旣是首犯則不可混同放釋故仍配僧至愚以加功依慶璘例令本官嚴刑一次放送慶琪等七名以移屬殘寺之類分揀事分付該道道臣殷夢恒李元曄權懿趙達奎等依追下傳敎永屬該院奴案仍爲徵貢遇赦更稟事分付於全羅道臣奴卜贊等二名詳閱文案參互情犯更爲登聞之意敢啓傳曰知道
정조 13년
李書九以刑曹言啓曰慶尙道定配罪人徒流案中榮川李惠福固城鄭道郁靈山孟允濟陜川廉太儀晉州李芳孫丹城金重玉鎭海朴春友興海高元昌大丘李昌水延日申東洽長鬐張仁得山淸李錫榟安東金聖權永川崔仁國高靈鄭允僑淸河奴允徵眞寶奴尙乭靑松石守範昌原宋宗彦宜寧李斗震永川申章漢丹城安太直昆陽李得喆固城池錫禧南海長秀韓濟澤三嘉姜福仁放送金聲玉一體放送咸昌李德倫昌原金景默河陽鄭枝休靈山玄思默令道臣嚴刑一次放送榮川宋啓弘彦陽許卜萬開寧黃應淸漆原羅興孫咸安張得善善山金禹鼎蔚山鄭樂敏熊川李命孫金昌成靈山安玟草溪李德煥聞慶白訓伊醴泉金繼述玄風李和燮淸道崔再三泗川炭必得盈德李安南等令本官嚴刑一次放送蔚山崔任大令兵使嚴棍放送固城朴道成令本官嚴刑一次徒三年改錄移配安州昌原鄭聖甲令本官嚴刑一次畿驛奴限己身充定使役遇赦更稟金海徐宗郁徒三年改錄移配尙州三嘉田昌禹移送原籍官殘驛軍保遇赦更稟晉州朴昌極眞寶黃宗順梁山金洙令本官嚴刑一次移送原籍官充定軍保遇赦放送巨濟張好辰移送坡州牧令本道伯嚴刑一次永定該牧軍役遇赦更稟昆陽任三孫軍威崔碩興令本官嚴刑一次移送原籍官充定軍役遇赦更稟延日李守淡令本官嚴刑一次移送原籍官充定軍役徒三年施行慶山安守林徒三年改錄僧慶麟問于畿營非首犯令本官嚴刑一次放送加功造謀竝放移屬殘寺之類一體分揀盈德金允大常賤之賣妻爲婢顧何罪乎爲其口腹之計安知非厥女之自賣設有別般奸情嚴刑後還退足矣放送自本曹捉來嚴刑一次義城申介金義興楊己元漆原奴乭石光陽奴汝邑石相考罪名放仍間判堂指一草記事書下矣依傳敎李惠福等二十七名放送而姜福仁同罪金聲玉則定配洪原縣昨夏已爲蒙放李德倫等四名令道伯嚴刑一次放送宋啓弘等十七名令本官嚴刑一次放送崔任大令兵使決棍放送朴道成嚴刑一次後徒三年改錄移配於平安道安州牧鄭聖甲令本官嚴刑一次後京畿平丘驛限己身充定驛奴徐宗郁徒三年改錄移配於道內尙州牧田昌禹移送原籍官充定殘驛軍保金得九令本官嚴刑一次其本鄕勿限年充定軍保朴昌極等三名令本官嚴刑一次移送原籍官充定軍保張好辰移送坡州牧令本道伯嚴刑一次永定該牧軍役任三孫等二名令本官嚴刑一次移送原籍官充定軍役李守淡令本官嚴刑一次移送原籍官充定軍役徒三年施行而竝卽押送安守林減等徒三年改錄僧慶璘首犯與否關問于畿營則回移內首犯僧朗奎定配鐵山造謀僧至愚定配熙川加功僧幸文定配康津而慶璘亦以加功定配於金海同情僧性昊等九名移屬慶尙道殘寺僧慶洽等九名移屬全羅道殘寺僧洪規等七名移屬平安道殘寺云慶璘旣非首犯令本官一體嚴刑一次放送本道內移屬諸僧分揀其外造謀加功及移屬之類已蒙處分於該道案中金允大放送後自臣曹捉來嚴刑一次計料諸罪人等擧行形止竝卽狀聞之意分付道臣申介金等四名放釋當否詳閱文案鱗次啓稟之意敢啓傳曰知道
정조 13년
李家煥以刑曹言啓曰咸鏡道定配罪人徒流案中利城麗寬放甲山奴允金令本官嚴刑二次放送德源姜占發令本官嚴刑三次還送原籍官永定最苦役官奴遇赦啓聞事書下矣依傳敎麗寬卽爲放送奴允金嚴刑二次放送姜占發嚴刑準三次後押送原籍官事發關分付于該道道臣之意敢啓傳曰知道
정조 13년
李家煥以刑曹言啓曰臣謹奉下敎金化李東宅蔚珍韓光太三陟金采雲等詳考配案則三漢俱是外道發配者故原案雖未得考閱長興居李東宅見女人之獨耘山谷欲爲劫奸罪禮山居韓光太守節寡女强劫以來欲賣爲人妻妾罪黃磵居金采雲逢着女人於山間欲爲怯奸罪今春竝配關東今此三囚所犯非徒情節之可惡實關風化之大者到配數月遽蒙霈澤則恐非懲惡正俗之道竝姑仍配何如傳曰允
정조 13년
李書九以刑曹言啓曰因忠淸道庇仁縣定配罪人白敬門白尙純等到配啓本當此區別酌處之時父子竝配則過矣白敬門放白尙純移配道內罪人所無邑如無空邑更爲草記事命下矣依傳敎白敬門放送白尙純本道連山縣無定配罪人故移定配所卽爲押送事分付道臣之意敢啓傳曰知道
정조 13년
刑曹啓目粘屍帳傷痕旣無可徵下手輕重無路證質而致死之日且過辜限則道臣論列儘有意見是白乎乃獄體甚重臣曹不敢擅便上裁敎是白乎旀初檢官前慶州府尹李秉鼎覆檢官興海縣監柳煥輔三檢官河陽縣監朴吉源竝從重推考何如判付啓向見該道査案待卿等獻讞欲爲措辭判下觀此曹啓剖柝論辨十分明快朝家於此豈有別見乎要之廷尉當是也被告人金相玉分揀特放干連諸人亦竝卽爲決放事分付道臣爲旀初檢段混錄四人於元犯秩雖似不審獄情果無彼此首從之別與伊後檢官抑勒成案不可同日而語然重獄體之意該檢官李秉鼎推考覆檢三檢則不究事實硬定元犯捨却失妻之漢緊把不干之人此其罪誠大矣奴證主一款特微眚該檢官柳煥輔朴吉源等令該府拿問處之爲有矣煥輔段纔因他罪在謫勿論爲旀道伯跋語論列雖甚精細但檢官請勘捨重罪取微眚與初檢官混圇論斷未免有曲恕底意若此不已爲守令者孰肯盡心於大辟之獄獄體至重後弊所關當該道臣從重推考爲良如敎
정조 13년
禁府照目順天前府使兪漢謨光陽前縣監許溟寶城前郡守吳載光等矣殺獄檢驗何等時急而或稱病故或托設賑互相頉移不卽擧行以致曠日稽滯屍體腐爛揆以法意極爲可駭竝只以此照律罪各杖六十收贖奪告身一等竝只私罪奉敎依允爲旀兪漢謨段功議各減一等許溟吳載光等段竝只功減一等爲良如敎
정조 13년
持平崔顯重啓曰臣於見職有萬分難冒之情無一日堪承之望而前望恩除忽降於玉署持被之際壇蹕隔宵天牌踵臨區區私義有不敢自引顚倒半夜黽勉出肅始旣參班間又詣臺義分雖幸粗伸情地有難仍據俄於署座冒犯違傲惶隕之極益無所容況臣與執義臣李思祚有姑母夫應避之嫌揆以格例在下當遞尤何可晏然於臺次乎請命遞斥臣職答曰依允
정조 13년
行大司憲李𡊠司諫李運彬掌令沈鏗趙星逵持平朴思機獻納李魯述校理李太亨副校理金熙朝正言朴宗正徐邁修修撰韓光植副修撰朴奎淳啓曰請黜置罪人鄭致達妻亟令王府快正典刑以洩神人之憤請物故罪人德相亟施孥籍之典請逆賊尙喆依律一行刀割答曰不允四字刀割
정조 13년
行大司憲李𡊠司諫李運彬掌令沈鏗趙星逵持平朴思機獻納李魯述正言朴宗正徐邁修啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情快正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情措辭現上答曰不允
정조 13년
掌令趙星逵啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請荐棘罪人時偉亟令王府更加嚴鞫鉤覈得情夬正王法措辭現上答曰不允
정조 13년
司諫李運彬啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟命王府設鞫得情夬正王法請金甲島爲奴罪人克觀古今島爲奴罪人克泰更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請荐棘罪人時偉亟令王府更加嚴鞫究覈得情夬正王法措辭現上答曰不允
정조 13년
判義禁李在簡疏曰伏以臣於朝者政席忽伏承判義禁寵擢之命驚惶瞠惑罔知攸措天牌踵臨開坐時急在臣循墻之義豈有冒承之勢而身在闕中逃遁無路倉卒膺命仍卽赴衙視若固有恬不爲愧顔猶發騂人將謂何噫一品峻秩固非人人所可擬議而金吾加望尤所難愼自古名碩之膺是選者皆可歷數而蓋未有陋劣如臣濫吹如臣者也臣材器無當而偏蒙拂拭致位八座亦云僭矣而況可又進一步重惹人之譏笑自速己之顚沛也哉臣通籍不爲不久而勞勣曾無可紀之蹟揚歷不爲不多而崇班實非始望之及歸伏私次餘愧弸中不敢以寅緣一出晏然爲蹲仍之計玆敢略入文字仰暴衷懇伏乞聖慈俯賜諒察亟命收還臣新授資級以重公器以安賤分不勝幸甚臣無任屛營祈懇之至答曰省疏具悉卿其勿辭行公